Private Letter: Paul to Mary
Material: papyrus
Place: Oxyrhynchites
Categories: Brief (privat)
Paulos an Maria
Schreiber
Kurzschrift
Angestellter
Kanzlei
praeses Arcadiae
dux
ἐδεξάμην τὰ γράμματα τῆς σῆς μητρικῆς εὐνοίας διὰ τοῦ θαυμασιωτάτου 
Ἀνηλίου τοῦ σιγγουλαρίου· θεὸς οἶδεν ταῦτα πρῶτα τυγχάνοντα· καὶ πάνυ ἐχάρην 
γνοὺς ἐξ αὐτῶν ὑγιαίνειν ὑμᾶς. καὶ σὺν θεῷ ἐν ταύταις ἐπικαταλαμβάνομεν τὴν 
Ὀξυρυγχιτῶν μετὰ τοῦ κυρίου μου τοῦ μεγαλοπρεπεστάτου καὶ εὐδοκιμωτάτου 
ἄρχοντος, καὶ ἐλπίζω, ἡμῶν καταλαμβανόντων τὰ ἐκεῖσε, ὡς ὅτιπερ 
περὶ ἑκάστου τύπος δοθήσεται. οὐκ ὀφείλετε δὲ μέμψασθαί με ὡς ὅτιπερ πρῶτον 
καὶ δεύτερον καὶ τρίτον ἐγράψατέ μοι καὶ τῶν ἀμοιβαίων οὐκ ἐτύχατε. θεὸς γὰρ 
οἶδεν ὁ παντοκράτωρ, ἐξ ὅτου ἐξῆλθον τῆς Ὀξυρυγχιτῶν εἰ μὴ ταύτην καὶ 
μόνην τὴν ἐπιστολὴν οὐκ ἐδεξάμην ὑμῶν. ἔγνων δὲ ὡς ὅτιπερ 
Καλήμερος οὐ κατέχεται, καὶ παρὰ τοῦ ἐμοῦ συμμάχου καὶ παρὰ ἄλλων πολλῶν. 
πολλὰ ὑμᾶς προσαγορεύω δὲ καὶ ὁ γλυκύτατος κοινὸς 
υἱὸς Θέων καὶ ..νις. καὶ χάρις τῷ κρίττονι τῷ παρασκευάσαντι ὑμᾶς ταύτην 
τὴν ἐπιστολὴν πέμψαι τὴν διὰ Ἀνηλίου τοῦ σιγγουλαρίου.
ἐπίδ τῇ κυρίᾳ μου σεμνοπρ καὶ εὐγεν μητρὶ Μαρίᾳ 
 π Παύλου ἐξκ.